Resep: Skotse eiersFoto uit die boek, “Tannie Poppie kook” Lewer 12 – 15 snye Dis die resep van ouma Lenie Homan. Tannie Poppie sê: “Sit dit voor met ‘n slaai.” Bestanddele: 1 ui, fyngekap sonneblomolie om in te braai 700 g maer beesmaalvleis 5 ml droë gemengde kruie 2 ml knoffelpoeier 2 eiers, geklits sout en peper na smaak 190 ml vars broodkrummels 6 eiers, hardgekook 1 pak (250 g) spekvleisrepe Metode: 1. Voorverhit die oond tot 180°C (350°F). 2. Soteer die ui in ŉ bietjie olie tot deurskynend. 3. Meng met die res van die bestanddele, behalwe die hardgekookte eiers en spek. 4. Voer ŉ klein broodpan met die spekvleisrepe uit. 5. Druk helfte van die vleismengsel in die pan. 6. Pak die eiers in ŉ ry bo-op. 7. Druk die res van die vleismengsel op die eiers. 8. Vou die spekvleisrepe toe en bak 25 minute lank. Die resep is oorspronklik gepubliseer in die resepteboek, Tannie Poppie kook Uitgewer: Human & Rousseau Prys: R220-00* *Prys onderhewig aan verandering